|  |  |  |
| --- | --- | --- |
|   | Valsts sabiedrība ar ierobežotu atbildībuTRAUMATOLOĢIJAS UN ORTOPĒDIJAS SLIMNĪCA Duntes ielā 22, Rīgā, LV - 1005, reģistrācijas Nr.40003410729 Tālrunis 67 399 300, fakss 67 392 348, e-pasts: tos@tos.lv, www.tos.lv |  |

**VADĪBAS ZIŅOJUMS PAR VSIA „TRAUMATOLOĢIJAS UN ORTOPĒDIJAS SLIMNĪCA” REZULTATĪVAJIEM RĀDĪTĀJIEM 2021.GADA JANVĀRĪ –DECEMBRĪ**

Apkopojot finanšu un statistikas datus par 2021.gada janvāra - decembra rezultatīvajiem rādītājiem, atzīmējam, ka VSIA „Traumatoloģijas un ortopēdijas slimnīcas” (turpmāk tekstā – Slimnīca) saimnieciskā un ārstnieciskā darbība kopumā šajā laika periodā ir bijusi apmierinoša. Neatliekamā palīdzība visa perioda laikā pacientiem tika nodrošināta pilnā apjomā, savukārt plānveida palīdzība tika sniegta ļoti ierobežotā apjomā, vadoties no esošās situācijas valstī vīrusa izplatības dēļ.

Kopējie budžeta tāmes ieņēmumi 2021.gada janvārī – decembrī ir izpildīti 22 504 511 EUR apmērā, kas ir par 285 117 EUR mazāk kā sākotnēji plānots, savukārt, kopējie izdevumi sastāda 23 110 434 EUR un ir par 867 157 EUR vairāk kā sākotnēji plānots. Slimnīcas zaudējumi 2021.gada janvārī – decembrī ir 605 922 EUR, kas ir par 1 152 274 EUR vairāk kā sākotnēji plānots. Izdevumu sadaļā lielākā nobīde ir darba samaksas sadaļā, kurā piemaksas saistībā ar Covid 19 iepriekš netika plānotas, jo bija grūti prognozēt cik ilgi būs noteikts ārkārtas stāvoklis un cik ilgs būs periods, par kādu piemaksas tiks piešķirtas, kā arī medicīnas precēm un pievienotās vērtības nodoklim (ar 01.07.2021. tika piemērota augstāka nodokļa likme medicīnas precēm un implantiem). No Slimnīcas puses gada sākumā tika iesniegti iesniegumi Nacionālajam veselības dienestam par kompensācijas maksājuma piešķiršanu par nesniegtajiem ambulatorajiem un stacionārajiem plānveida pakalpojumiem, kas 2021.gada laikā tika būtiski ierobežoti ārkārtas situācijas dēļ. Risinājums vēl nav zināms.

Lai gūtu priekšstatu par 2021.gada janvārī – decembrī sniegtajiem medicīnas pakalpojumu apjomiem un to statistikas datiem, kā arī veiktajām aktivitātēm Slimnīcas saimnieciskās darbības nodrošināšanā, apkopojumu lūdzam skatīt zemāk pievienotajās tabulās un tekstā.

**Stacionāro pacientu skaits sadalījumā: maksas pacienti un valsts apmaksājamie pacienti**

|  |  |  |  |  |
| --- | --- | --- | --- | --- |
| Periods  | Valsts apmaksājamie | Maksas pacienti | Kopā  | Maksas pacientu īpatsvars no kopā ārstētajiem (%) |
| 2021. gada janvārī - decembrī | 5 820 | 259 | 6 079 | 4.26% |

|  |
| --- |
| **Ambulatoro pacientu skaits sadalījumā: maksas pacienti un valsts apmaksājamie pacienti** |
|  |  |  |  |  |
| Periods  | Valsts apmaksājamie | Maksas pacienti | Kopā  | Maksas pacientu īpatsvars no kopā ārstētajiem (%) |
| 2021. gada janvārī - decembrī | 79 781 | 17 057 | 96 838 | 17.61% |  |  | 61.66 | 42.32 | 38.34 | 57.68 |

**Statistika par ārstēto un operēto pacientu sastāvu pēc gultu profiliem 2021. gada janvārī -decembrī**

|  |  |  |  |  |  |  |  |
| --- | --- | --- | --- | --- | --- | --- | --- |
| Ārstēto pacientu sastāvs | KOPĀ | Vidējais ārstēšanas ilgums | Miruši | Letalitāte % | Operēto pacientu skaits | Operēto pacientu skaits % | Operāciju skaits |
| Ārstētie pacienti | 6 079 | 5.88 | 34 | 0.56 | 5 533 | 91.02 | 11 662 |
| Traumu profils | 2 879 | 5.29 | 11 | 0.38 | 2 554 | 88.71 | 4 584 |
| Ortopēdijas profils | 2 601 | 4.18 | 4 | 0.15 | 2 470 | 94.96 | 5 436 |
| Strutainā ķirurģija | 526 | 11.91 | 1 | 0.19 | 489 | 92.97 | 1 605 |
| Reanimācija- pieaugušo | 9 | 1.28 | 5 | 0.89 | 7 | 77.78 | 10 |
| Pirmā līmeņa intensīvā terapija | 1 | 0.95 | 0 | 0 | 0 | 0 | 0 |
| Otrā līmeņa intensīvā terapija | 22 | 2.42 | 13 | 2.83 | 13 | 59.09 | 27 |
| Rehabilitācija - pieaugušo | 6 | 10.50 | 0 | 0 | 0 | 0 | 0 |
| Infekciju profils | 35 | 7.46 | 0 | 0 | 0 | 0 | 0 |

**Ieņēmumi no maksas pakalpojumiem 2021. gada janvārī- decembrī**

|  |  |
| --- | --- |
| Pakalpojumu veids | EUR |
| Ambulatorie pakalpojumi | 680 467 |
| Stacionārie pakalpojumi | 442 927 |
| **KOPĀ** | **1 123 394** |

**No valsts piešķirtā finansējuma sniegtie pakalpojumi stacionārā 2021. gada janvārī –**

**decembrī sadalījumā pa programmām\***

|  |  |  |
| --- | --- | --- |
| **Programma** | **Pacientu skaits** | **Maksa par pakalpojumiem** |
| Ceļa locītavas endoprotezēšana | 92 | 297 586 |
| Ceļa locītavas endoprotezēšana sarežģītos gadījumos | 147 | 677 782 |
| Elkoņa locītavas daļēja(radija galviņas)endoprotezēšana | 7 | 18 024 |
| Elkoņa locītavas totāla endoprotezēšana | 1 | 5 404 |
| Gūžas locītavas endoprotezēšana ar bezcementa fiksācijas vai hibrīda tipa endoprotēzi sarežģītos gadījumos | 113 | 369 216 |
| Gūžas locītavas endoprotezēšana ar cementa EP | 31 | 77 395 |
| Gūžas locītavas endoprotezēšana ar cementējamu endoprotēzi sarežģītos gadījumos | 139 | 354 781 |
| Gūžas locītavas endoprotezēšana bezcementa vai hibrīda EP | 57 | 175 812 |
| Plecu locītavas endoprotezēšana | 104 | 444 916 |
| Revīzijas endoprotezēšana un endoprotezēšana osteomielīta un onkoloģijas pacientiem( bez implanta vērtības) | 690 | 2 368 866 |
| **Endoprotezēšana kopā** | **1 381** | **4 789 782** |
|
| Mugurkaulāja saslimšanu un traumu ķirurģiska ārstēšana DRG | 49 | 193 947 |
| Onkoloģijas programma DRG | 38 | 46 979 |
| Osteomielīts DRG | 22 | 35 406 |
| Pārējie pakalpojumi DRG | 423 | 383 706 |
| Mugurkaulāja saslimšanu un traumu ķirurģiska ārstēšana DRG(AK) | 105 | 349 673 |
| Onkoloģijas programma DRG (AK) | 18 | 47 565 |
| Osteomielīts DRG (AK) | 80 | 183 338 |
| Pārējie pakalpojumi DRG(AK) | 2785 | 3 022 605 |
| Mikroķirurģija | 90 | 203 380 |
| 98.pacientu grupa | 625 | 934 294 |
| Mikrodiskektomija, mikrofenestrācija | 39 | 43 168 |
| Plānveida īslaicīgā ķirurģija. | 53 | 31 678 |
| Izgulējumu, tai skaitā problēmbrūču, mikroķirurģiska ārstēšana | 48 | 1 004 500 |
| Covid-19 pozitīvu pacientu ārstēšana | 37 | 42 214 |
| ES un Ukrainas pilsoņi | 21 | 25 677 |
| Subakūtā rehabilitācija pieaugušajiem (zemas aprūpes intensitāte) | 5 | 4 858 |
| Subakūtā rehabilitācija pieaugušajiem (augstas aprūpes intensitāte) | 1 | 1 444 |
| Akūta rehabilitācija jaukta profila gultās | x | 77 136 |
| **Kopā** | **5 820** | **11 421 350** |

**Valsts piešķirtā finansējuma ietvaros faktiski veiktās endoprotezēšanas operācijas 2021. gada janvārī – decembrī**

|  |  |  |
| --- | --- | --- |
| Rinda | Endoprotezēšanas veids | 2021. gada janvārī -decembrī |
| Plānveida rindas pacienti | gūžas cementējamā endoprotezēšana | 17 |
| gūžas hibrīdtipa endoprotezēšana | 53 |
| gūžas bezcementa endoprotezēšana | 1 |
| ceļa endoprotezēšana | 149 |
| pleca locītavas endoprotezēšana | 38 |
| *kopā*  | ***258*** |
| Paātrinātās rindas pacienti | gūžas cementējamā endoprotezēšana | 9 |
| gūžas hibrīdtipa endoprotezēšana | 94 |
| gūžas bezcementa endoprotezēšana | 12 |
| ceļa endoprotezēšana | 88 |
| plaukstas I pirksta pamatnes locītavas endoprotezēšana | 6 |
| *kopā*  | ***209*** |
| Pacientiem ar traumu sekām | gūžas cementējamā endoprotezēšana | 146 |
| gūžas hibrīdtipa endoprotezēšana | 10 |
| ceļa endoprotezēšana | 2 |
| elkoņa locītavas endoprotezēšana | 1 |
| elkoņa loc. daļēja endoprotezēšana | 7 |
| pleca locītavas endoprotezēšana | 67 |
| *kopā*  | ***233*** |
| **Pavisam kopā primārās endoprotezēšanas operācijas** | ***700*** |
| Revīzijas operācijas | gūžas locītavas revīzijas operācijas | 579 |
| ceļa locītavas revīzijas operācijas | 118 |
| pleca locītavas revīzijas operācijas | 7 |
| elkoņa locītavas revīzijas operācijas | 1 |
| *kopā*  | ***705*** |
| **Kopā endoprotezēšanas operācijas** | **1 405** |

|  |  |  |  |
| --- | --- | --- | --- |
| **Sniegto valsts apmaksāto stacionāro pakalpojumu apjoms 2021. gada janvārī – decembrī sadalījumā: plānveida un neatliekamā palīdzība** |  |  |  |
|  |  |  |  |  |  |  |  |  |  |  |
| Periods | Faktiski sniegti pakalpojumi plānveida palīdzībā  | Faktiski sniegti pakalpojumi neatliekamajā palīdzībā | Faktiski sniegtie pakalpojumi kopā | Sniegto pakalpojumu īpatsvars plānveida palīdzībai no kopā sniegtajiem pakalpojumiem % | Sniegto pakalpojumu īpatsvars neatliekamajai palīdzībai no kopā sniegtajiem pakalpojumiem % |
| Nauda  | Pacientu skaits | Nauda  | Pacientu skaits | Nauda  | Pacientu skaits | Nauda | Pacientu skaits | Nauda | Pacientu skaits |
| 2021. gada janvārī - decembrī | 5 587 775 | 2 274 | 5 833 575 | 3 546 | 11 421 350 | 5 820 | 48.92 | 39.07 | 51.08 | 60.93 |

**Statistikas rādītāji par gultu fonda izmantošanas vidējiem rādītājiem 2021. gada janvārī – decembrī**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 2021. gada janvārī -decembrī | Vidējais gultu skaits | Ārstēti pacienti | Gultas noslodze | Vidējais ārstēšanas ilgums | Letalitāte % | Gultas aprite | Gultas dīkstāve | Operāciju skaits | Operēti slimnieki | Vidējais ārstēšanas ilgums operētajiem |
| dienās  | % | skaits | % | Kopā | Līdz operācijai |
| Stacionārā KOPĀ | 214 | 6 079 | 166.91 | 45.73 | 5.88 | 0.56 | 28.41 | 6.97 | 11 662 | 5 533 | 91.02 | 6.05 | 1.65 |

**2021. gada janvārī - decembrī veiktie pasākumi Slimnīcas attīstībai un saimnieciskās darbības nodrošināšanai:**

2021. gada 1. ceturksnī tika veikts piegādātāju darba novērtējums par 2020. gadu.

Saskaņā ar Ministru kabineta noteikumu Nr. 851 “Noteikumi par zemāko mēnešalgu un speciālo piemaksu veselības aprūpes jomā nodarbinātajiem” prasībām, valde apstiprināja Slimnīcas personāla atalgojumu 2021. gadam.

Lai nodrošinātu specializētos transporta pakalpojumus Covid-19 pozitīvu cilvēku ar īpašām vajadzībām, kustību traucējumiem pārvadāšanai, valde nolēma veikt tirgus izpēti un slēgt līgumu par pārvadāšanas pakalpojumiem.

2021. gada 1. ceturksnī valde apstiprināja iepirkumu plānu un budžetu 2021. gadam, kā arī akceptēja nolikumu par VSIA “Traumatoloģijas un ortopēdijas slimnīca” iepirkumu organizēšanas kārtību un iepirkuma komisijas darbību.

Ņemot vērā nepieciešamību nodrošināt pēc pārbūves ar jaunām mēbelēm 1. operāciju bloku, valde nolēma pēc tirgus izpētes atļaut iegādāties mēbeles 1. operāciju blokam no SIA “Raisin” par kopējo summu 4462,86 EUR bez PVN.

Lai nodrošinātu rezidentu apmācību Slimnīcā, valde apstiprināja Izglītības un zinātnes grupas izstrādāto dokumentu IM-i-3 “Rezidentu apmācību organizēšanas kārtība”.

Lai nodrošinātu Centralizētās sterilizācijas un sterilo materiālu apgādes nodaļas darbību un pamatojoties uz veiktās tirgus izpētes datiem, valde nolēma atļaut iegādāties plauktu ratus, skapi un mazās vagonetes par kopējo summu 4520,88 EUR bez PVN.

Vadoties no nepieciešamības nodrošināt ārējo komunikāciju, valde apstiprināja aktualizēto ārējās komunikācijas plānu.

Lai nodrošinātu ar aizsardzības līdzekļiem Slimnīcas darbiniekus, kuri ir iesaistīti Covid-19 pozitīvu vai vēl nenoskaidrota statusa pacientu ārstēšanā, valde nolēma iegādāties vienreizlietojamos kostīmus no Mölnlycke Health Care par kopējo summu 9 999,00 EUR bez PVN.

Pamatojoties uz Veselības ministrijas rīkojumu Nr.17 “Par piemaksu piešķiršanu atbildīgo institūciju ārstniecības personām un pārējiem nodarbinātajiem, kuri ir iesaistīti Covid-19 jautājumu risināšanā un seku novēršanā”, valde nolēma apstiprināt kārtību, kā nodrošināt piemaksas Slimnīcas darbiniekiem.

Ņemot vērā nepieciešamību nodrošināt 1. operāciju bloku ar termostatu (šķidrumu sildītāju), valde nolēma pēc tirgus izpētes atļaut iegādāties C.B.M. termostatu ar tilpumu 58 litri no SIA “Arbor Medical Korporācija” par kopējo summu 900,00 EUR bez PVN.

2021.gada 1.ceturksnī valde apstiprināja dokumentu ““VSIA “Traumatoloģijas un ortopēdijas slimnīca” mērķi”.

Lai atsāktu darbu 1. nodaļas labā spārna telpās, ir nepieciešams tur veikt remontu. Pēc veiktās tirgus izpētes, valde nolēma atļaut veikt remonta darbus SIA “A&W” par kopējo summu 9 982,92 EUR bez PVN.

Lai nodrošinātu locītavu deģeneratīvo izmaiņu ārstēšanu, Slimnīca veica tirgus izpēti par modulāro plaukstas 1. pirksta CMC endoprotēžu iegādi. Pēc tirgus izpētes rezultātiem, valde nolēma atļaut slēgt līgumu ar JSC “Formedics” par augstākminēto implantu iegādi par kopējo summu 9990,00 EUR bez PVN.

Ņemot vērā nepieciešamību nodrošināt Centralizētās sterilizācijas un sterilo materiālu apgādes nodaļu ar palīglīdzekļiem fleksiblo Pentax bronhoskopu apstrādei, Slimnīca veica tirgus izpēti. Pēc tirgus izpētes rezultātiem, valde nolēma iegādāties palīglīdzekļus fleksiblo Pentax bronhoskopu apstrādei no SIA “Arbor Medical Korporācija”, SIA “AB Medical Group Riga” un SIA “A Medical” par kopējo summu 1213,75 EUR bez PVN.

Ņemot vērā nepieciešamību nodrošināt Centralizētās sterilizācijas un sterilo materiālu apgādes nodaļu ar instrumentu konteineriem, valde nolēma pēc tirgus izpētes atļaut iegādāties instrumentu konteinerus no SIA “B. Braun Medical” par kopējo summu 9455,80 EUR bez PVN.

2021. gada 2. ceturksnī valde apstiprināja Darba aizsardzības pasākumu plānu darba vides riska faktoru iedarbības samazināšanai vai novēršanai 2021.-2022. gadam.

Lai nodrošinātu stabilu pacientu pozicionēšanu operāciju laikā, valde nolēma atļaut iegādāties 5 “Legholder RX” kājas pozicionētājus no SIA “Artropulss” par kopējo summu 5 500,00 EUR bez PVN.

Lai nodrošinātu printeru toneru kasešu uzpildi un atjaunošanu Slimnīcā, valde nolēma pēc tirgus izpētes atļaut slēgt līgumu ar SIA “Xprint” uz 12 mēnešiem par kopējo summu 5 857,02 EUR bez PVN.

2021. gada 2. ceturksnī valde apstiprināja izstrādāto nolikumu “Par izglītības un zinātnes grupu”, kā arī iecēla galveno ārstu U. Zariņu par Izglītības un zinātnes grupas vadītāju.

Lai motivētu Slimnīcas vidējo un jaunāko medicīnas personālu, valde nolēma izmaksāt prēmijas vidējam un jaunākajam medicīnas personālam Māsu dienā.

2021. gada 2. ceturksnī valde apstiprināja aktualizēto nolikumu par personāla darba samaksas noteikšanu.

Lai nodrošinātu kvalitatīvu ārstniecības aprūpes pakalpojumu sniegšanu un vides tīrību Slimnīcā, valde nolēma pēc tirgus izpētes atļaut slēgt līgumu par logu mazgāšanu ar SIA “Everte” par kopējo summu 1863,24 EUR bez PVN.

Lai nodrošinātu medicīnisko instrumentu iegādi klīnisko nodaļu vajadzībām, valde nolēma pēc tirgus izpētes atļaut slēgt līgumu ar SIA “Estens” par kopējo summu 5998,00 EUR bez PVN.

2021. gada 2. ceturksnī valde apstiprināja 2020.gada pārskatu.

Ņemot vērā nepieciešamību veikt saspiestā gaisa papildstacijas uzstādīšanu Centralizētās sterilizācijas un sterilo materiālu apgādes nodaļas vajadzībām, valde nolēma pēc tirgus izpētes atļaut veikt saspiestā gaisa papildstacijas uzstādīšanu SIA “Festo” par kopējo summu 553,07 EUR bez PVN.

Ņemot vērā nepieciešamību veikt endoskopu skalošanas iekārtas un piederumu iegādi Centralizētās sterilizācijas un sterilo materiālu apgādes nodaļas vajadzībām, valde nolēma pēc tirgus izpētes atļaut veikt minētās iekārtas un piederumu iegādi no SIA “Arbor Medical Korporācija” par kopējo summu 2302,00 EUR bez PVN.

Ņemot vērā nepieciešamību šogad iegādāties divus jaunus EKG aparātus un faktu, ka esošā EKG apstrādes programmatūra ir novecojusi un ir ar grūtībām pielāgojama jauniem aparātiem, valde nolēma atļaut iegādāties jaunu EKG arhivācijas un apstrādes programmnodrošinājumu par kopējo summu 8900,00 EUR bez PVN.

2021. gada 2. ceturksnī valde apstiprināja aktualizēto Iepirkumu plānu.

Ņemot vērā nepieciešamību iegādāties stacionāro asins gāzu un elektrolītu analizatoru Anestezioloģijas un reanimācijas nodaļas vajadzībām un faktu, ka iepriekšējais asins analizators ir norakstīts, valde izskatīja SIA “Medilink” piedāvājumu iegādāties vai nomāt minēto iekārtu. Tā kā nomas nosacījumi bija mazāk izdevīgi, nekā iegādes nosacījumi, valde nolēma atļaut veikt asins gāzu un elektrolītu analizatoru CCA-TS2 iegādi no SIA “Medilink” par kopējo summu 7500,00 EUR bez PVN.

Lai izpildītu 2021.gada 19.janvārī Ministru kabinetā apstiprinātā Informatīvā ziņojumā “Par nepieciešamajiem pasākumiem 2021. gadam un turpmāk ik gadu, lai samazinātu ilglaicīgu negatīvo ietekmi uz sabiedrības psihisko veselību, ko rada COVID-19 pandēmija” ietvertā pasākuma “Esošā medicīniskā personāla resursa psihoemocionāls atbalsts un tā monitorings” nosacījumu izpildi, valde nolēma no 2021. gada 1. jūlija atvērt Slimnīcā ārsta- psihoterapeita amata 0,5 slodzi.

Lai nodrošinātu pacientiem, Slimnīcas apmeklētājiem, kā arī darbiniekiem iespēju iegādāties karstos dzērienus un uzkodas, kā arī, lai gūtu ekonomisko labumu saņemot nomas maksu, valde nolēma rīkot rakstisku izsoli un nodot iznomāšanai nomas objektu, kas sastāv no nedzīvojamo telpu daļām, ar mērķi uzstādīt tur tirdzniecības automātus.

Ņemot vērā nepieciešamību nodrošināt 3. operāciju bloku ar kondicionieriem, jo esošo iekārtu apkopes laikā tika konstatēts nepietiekams freona līmenis un šāda tipa freons vairs nav pieejams, valde nolēma pēc tirgus izpētes atļaut veikt kondicionieru nomaiņu SIA “Lafivents Serviss” par kopējo summu 2353,70 EUR bez PVN.

Ņemot vērā, ka 2021. gada jūlijā ir beidzies līguma termiņš uzņēmuma līgumam Nr. 01-44.4/237 ar SIA “LID Comunication” par sabiedrisko attiecību un publicitātes nodrošinājuma pakalpojumu sniegšanu, valde nolēma pēc tirgus izpētes atļaut slēgt līgumu par minēto pakalpojumu sniegšanu ar pašnodarbināto personu Dagniju Dižbiti (50 EUR/ stundā bez PVN).

Ņemot vērā nepieciešamību veikt rentgendiagnostikas iekārtai Bucky Diagnost TS bojāto detaļu nomaiņu, valde nolēma atļaut veikt minētās iekārtas remontu par kopējo summu 2088,00 EUR bez PVN.

Lai motivētu Anestezioloģijas un reanimācijas nodaļas personālu, valde nolēma noteikt piemaksu Anestezioloģijas un reanimācijas nodaļas māsām par katru pielietoto Cell Saver aparātu operācijas laikā.

Ņemot vērā nepieciešamību uzlabot Slimnīcas telpu tehnisko un vizuālo stāvokli, valde nolēma atļaut veikt 3B nodaļas palātu krāsošanas darbus par kopējo cenu 3000,00 EUR bez PVN.

Ņemot vērā nepieciešamību uzlabot Slimnīcas Rehabilitācijas nodaļas telpu funkcionalitāti, tehnisko un vizuālo stāvokli, valde nolēma veikt tirgus izpēti „Rehabilitācijas nodaļas vienkāršotās atjaunošanas projekta izstrāde”.

2021. gada augustā tika veikta gaisa aizkaru pārbaude pie Uzņemšanas un Ambulatorās nodaļas durvīm un tika konstatēts, ka aizkariem ir elektroniskie bojājumi un tos tālāk ekspluatēt nedrīkst. Valde nolēma atļaut veikt gaisa aizkaru nomaiņu par kopējo summu 3620,25 EUR bez PVN.

Lai nodrošinātu kvalitatīvu ārstniecības aprūpes pakalpojumu sniegšanu un vides tīrību Slimnīcā, pēc veiktās tirgus izpētes valde nolēma slēgt līgumu par telpu uzkopšanas inventāra papildināšanu ar SIA “BG” par kopējo summu 4451,92 EUR bez PVN.

Ņemot vērā nepieciešamību nodrošināt ugunsdzēšamā aprīkojuma ikgadējo apkopi un pārbaudi saskaņā ar 2016. gada 19. aprīļa Ministru kabineta noteikumiem Nr. 238, valde nolēma pēc tirgus izpētes slēgt līgumu par minēto pakalpojumu sniegšanu ar SIA “Sunstar Group” par summu 1428,33 EUR bez PVN.

Ņemot vērā saņemto SIA “Tehniskā ortopēdija” iesniegumu ar lūgumu veikt telpu nomas līguma termiņa pagarināšanu uz sešiem gadiem, kā arī faktu, ka nomnieks labticīgi ir pildījis nomas līgumā noteiktās saistības, valde nolēma pagarināt ar SIA “Tehniskā ortopēdija” noslēgtā nomas līguma Nr. 01-11.2/332 termiņu līdz 2026. gada 27. septembrim.

Lai sekmīgi īstenotu Kaulaudu allotransplantātu sagatavošanas projektu, valde nolēma atvērt Mikrobioloģijas un patohistoloģijas apvienotās laboratorijā vienu laboratorijas ārsta slodzi.

Lai nodrošinātu Slimnīcu ar jauniem speciālistiem, kā arī ņemot vērā Latvijā pastāvošo ārstu-traumatologu-ortopēdu trūkumu, valde nolēma apmaksāt rezidentūras apmācību ārstam Uģim Mihelsonam, kurš ir sevi parādījis kā talantīgs jaunais ārsts prakses laikā, kā arī ir izteicis vēlmi turpināt strādāt Slimnīcā (termiņš 5 gadi, kopējā summa 15 000 EUR).

Ņemot vērā faktu, ka revidenta maksimālais nepārtrauktas darbības termiņš nedrīkst pārsniegt 5 gadus, valde nolēma organizēt tirgus izpēti 2021./2022. gada Slimnīcas revīzijas veikšanai.

Lai motivētu Traumatoloģijas centra (4. nodaļas) vidējo un jaunāko medicīnas personālu, kas strādā ar lielu noslodzi, aprūpējot smagi gulošus spinālos pacientus ar izgulējumiem, onkoloģiskus un septiskus pacientus, valde nolēma noteikt piemaksas vidējam un jaunākam medicīnas personālam minētajā nodaļā par katra 3. un 4.pakāpes izgulējumu pacienta aprūpi dežūras laikā, saskaņā ar faktiski aprūpēto pacientu skaitu.

2021. gada 4. ceturksnī, lai sekmīgi īstenotu Kaulaudu allotransplantātu sagatavošanas projektu, atbilstoši MK noteikumiem Nr. 1176 “Cilvēka audu un šūnu izmantošanas kārtība” Mikrobioloģijas un patohistoloģijas apvienotajai laboratorijai ir nepieciešama par audu/šūnu izmantošanas procesiem Atbildīgā persona. Ņemot vērā faktu, ka Latvijā ir ļoti ierobežots personu skaits ar šādu kvalifikāciju, tika uzrunāti divi potenciālie kandidāti, un valde nolēma noteikt Andri Grunski par audu/šūnu izmantošanas procesiem Atbildīgo personu Mikrobioloģijas un patohistoloģijas apvienotajā laboratorijā.

Ņemot vērā rentgendiagnostikas iekārtas Bucky Diagnost TS bojājumus, valde nolēma veikt minētās iekārtas bojāto detaļu nomaiņu par kopējo summu 2088,00 EUR bez PVN.

Lai nodrošinātu specializētu brūču aprūpi pacientiem, kas ilgstoši ārstējas Slimnīcā ar balsta kustību aparāta traucējumiem, ka arī dziļas pakāpes izgulējumiem, kas skar kaulu un locītavu sistēmas, ir nepieciešamas izmantot specializētos brūču ārstēšanas materiālus, kas ir savienojami ar Acelity KCI Medical ražotājiem negatīvā spiediena sūkņiem. Valde nolēma atļaut veikt Acelity KCI Medical brūču ārstēšanas materiālu pasūtījumu no SIA “AB Medical Group Riga” par kopējo summu 4636,25 EUR bez PVN.

Lai nodrošinātu Covid-19 pacientu ārstēšanu 3. nodaļā ir nepieciešams ierīkot tur papildus 22 skābekļa pieslēguma rozetes. Pēc veiktās tirgus izpētes rezultātiem, valde nolēma atļaut SIA “BRGD” veikt skābekļa rozešu ierīkošanu 3. nodaļā par kopējo summu 5680,20 EUR bez PVN.

Lai nodrošinātu akūtu pacientu ar septiskām saslimšanām un pozitīvu vai neskaidru Covid-19 pacientu ārstēšanu, valde nolēma veikt vienreiz lietojamo medicīnas, kopšanas un saimniecības preču krājumu palielināšanu.

Ņemot vērā administrācijas ēkas ietves seguma slikto stāvokli, valde nolēma atļaut veikt projektēšanas uzdevuma izstrādi ietves seguma atjaunošanas darbiem administrācijas ēkas priekšpusē par kopējo summu 730,00 EUR bez PVN.

Ņemot vērā, ka līguma termiņš par datu aizsardzības speciālista pakalpojumu nodrošināšanu ir beidzies 2021. gada 5. augustā, valde nolēma atļaut veikt tirgus izpēti par sertificēta fizisko personu datu aizsardzības speciālista pakalpojumu nodrošināšanu Slimnīcā.

Atbilstoši Energoefektivitātes likuma un MK noteikumu Nr.487 “Uzņēmuma energoaudita noteikumi” prasībām, valde nolēma veikt tirgus izpēti “Lielā uzņēmuma energoaudita ziņojums”.

Ņemot vērā nepieciešamību iegādāties RTG aizsarglīdzekļus pret jonizējošo starojumu Diagnostiskās radioloģijas nodaļas vajadzībām, valde nolēma atļaut veikt minēto līdzekļu iegādi par kopējo summu 7605,00 EUR bez PVN no SIA “Scanmed” pēc veiktās tirgus izpētes.

Lai nodrošinātu Slimnīcas mērķa izpildi saistībā ar kaulaudu allotransplantātu sagatavošanu un to izmantošanai ārstniecības nolūkos, valde nolēma izveidot jaunu struktūrvienību “Audu centrs”.

Lai uzlabotu medicīniskās palīdzības pieejamību pacientiem no reģioniem, kā arī apliecinātu Slimnīcas spējas sekot līdzi moderniem tehnoloģiskiem risinājumiem atbilstoši Nacionālā un Baltijas nozīmes traumatoloģijas centra statusam, valde nolēma atbalstīt projekta “Telemedicīna” īstenošanu un izveidot darba grupu projekta ieviešanai.

Ievērojot 2018. gada 20. februāra Ministru kabineta noteikumu Nr. 97 “Publiskas personas mantas iznomāšanas noteikumu” nosacījumus, kā arī lietderības apsvērumus, valde nolēma pagarināt 2017. gada 24. aprīlī ar SIA “Alpex” noslēgtā nomas līguma Nr. 01-11.2/156 termiņu līdz 2026. gada 31. decembrim.

Ņemot vērā nepieciešamību nodrošināt pacientiem, Slimnīcas apmeklētājiem, kā arī darbiniekiem iespēju iegādāties karstos dzērienus un uzkodas, kā arī, lai gūtu ekonomisko labumu saņemot nomas maksu, valde nolēma rīkot rakstisku izsoli par nedzīvojamo telpu iznomāšanu ēdienu un dzērienu tirdzniecības automātu izvietošanai.

Lai prognozētu nākotnes pacientu plūsmu, izvērtētu esošo telpu kapacitāti un atbilstību mūsdienīgām prasībām, noteiktu priekšrocības jaunas ēkas izbūvei salīdzinājumā ar esošo telpu optimizāciju un sagatavotu jaunas ēkas skiču projektu, kā arī Slimnīcas attīstības perspektīvas detalizētu plānojumu, valde nolēma apstiprināt darba grupu un apakšgrupas projektam “Attīstības perspektīvas realizācija”.

Ņemot vērā nepieciešamību uzlabot plaukstas locītavas artroskopijas kvalitāti Slimnīcā, kā arī mazināt artroskopijas instrumentu bojājumus, valde nolēma apmaksāt diviem darbiniekiem (Ambulatorās nodaļas vadītājai I. Breidei un traumatologam, ortopēdam K. Krastiņam) plaukstas locītavas Artroskopijas kursu dalības maksu 2000,00 EUR apmērā.

Lai nodrošinātu iepirkumu procedūru Slimnīcā atbilstoši “Publisko iepirkumu likumā” noteiktajai kārtībai, laika periodā no 2021. gada 1. janvāra līdz 2021. gada 31. decembrim tika izsludinātas un veiktas sekojošas iepirkumu procedūras atbilstoši iepirkumu plānam:

1. Atklāts konkurss “Vienota mugurkaula fiksācijas sistēma no galvaskausa pamatnes līdz krusta kaulam 360 grādu fiksācijai”;
2. Atklāts konkurss “Metāla medicīnisko mēbeļu piegāde operāciju blokiem”;
3. Atklāts konkurss “Operāciju galda piegāde 5. operāciju blokam”;
4. Atklāts konkurss “Gūžas un ceļu locītavu endoprotēžu ar TM tehnoloģiju piegāde”;
5. Atklāts konkurss “Lielo kaulu osteosintēzes implantu piegāde”;
6. Atklāts konkurss “Telpu remontdarbi”;
7. Atklāts konkurss “Slimnīcas pacientu veļas un medicīnas personāla darba apģērbu piegāde”;
8. Atklāts konkurss “Medicīnas preču piegāde Operāciju nodaļai”;
9. Atklāts konkurss “Kaulu defektu aizpildītāju piegāde”;
10. Atklāts konkurss “Mazo kaulu bloķējošo titāna osteosintēžu implantu piegāde”;
11. Iepirkuma procedūra “Liftu tehniskā apkope”;
12. Iepirkuma procedūra “Būvuzraudzības pakalpojuma nodrošināšana VSIA "Traumatoloģijas un ortopēdijas slimnīca" 5. operāciju bloka pārbūves darbiem”;
13. Iepirkuma procedūra “Gaisa apstrādes iekārtu tehniskā apkope un gaisa filtru piegāde”;
14. Iepirkuma procedūra “Gaisa dezinfekcijas un attīrīšanas iekārtu piegāde”;
15. Iepirkuma procedūra “No PEEK materiāla veidotu jostas daļas starpskriemeļu disku aizvietotājimplantu ar intergrētām skrūvēm implantā piegāde”;
16. Iepirkuma procedūra “Pacientu gultu piegāde intensīvās terapijas nodaļas vajadzībām”;
17. Atklāts konkurss “Anestēzijas mašīnu piegāde”;
18. Atklāts konkurss “Dažādu laboratorijas piederumu un iekārtas piegāde”;
19. Atklāts konkurss “Vispārējo ķirurģisko un specifisko endoprotezēšanas instrumentu piegāde”;
20. Atklāts konkurss “Telpu remontdarbi”;
21. Atklāts konkurss “Dažādu kaulu osteosintēzes implantu piegāde”;
22. Atklāts konkurss “VSIA „Traumatoloģijas un ortopēdijas slimnīca” veselības aprūpes atkritumu apsaimniekošana”;
23. Atklāts konkurss “Dažādas aparatūras un palīglīdzekļu piegāde Rehabilitācijas nodaļai”;
24. Atklāts konkurss “Vienreizlietojamo instrumentu piegāde”;
25. Atklāts konkurss “Modulārās lielo locītavu protēžu piegāde”;
26. Atklāts konkurss “Jostas daļas starpskriemeļu diska aizvietojošo implantu primārām un revīzijas operācijām piegāde”;
27. Atklāts konkurss “Pacienta vitālo funkciju novērošanas monitoru un centrālās novērošanas stacijas piegāde”;
28. Iepirkuma procedūra “Dzeramā avota ūdens piegāde”;
29. Iepirkuma procedūra “Gaisa filtru piegāde”;
30. Iepirkuma procedūra “Teritorijas sakārtošana”;
31. Iepirkuma procedūra “Medicīniskās saldētavas piegāde”;
32. Atklāts konkurss “Augšstilba kaula proksimālu lūzumu intramedullāras osteosintēzes sistēmas piegāde”;
33. Atklāts konkurss “Universālo akumulatora tipa spēka instrumentu komplektu ar savienojumiem piegāde”;
34. Atklāts konkurss “Palātu aprīkojuma (gultu ar galdiņiem un ēdināšanas galdiņu) piegāde”;
35. Atklāts konkurss “Anestēzijas darba staciju un mākslīgo plaušu ventilācijas iekārtu tehniskā apkope un to rezerves daļu piegāde”;
36. Atklāts konkurss “Vidējo kaulu bloķējošo titāna osteosintēzes plākšņu un skrūvju piegāde”;
37. Atklāts konkurss “„Medikamentu un medicīnas palīgmateriālu piegāde”;
38. Iepirkuma procedūra “Medicīnisko veidlapu maketēšana, izgatavošana, pavairošana un piegāde”;
39. Iepirkuma procedūra “Specifisko instrumentu remonta pakalpojumi (ražotājfirmu "Synthes", "Aesculap", "Acculan", "Elan", "Feehling" un "Feehling" instrumentiem)”;
40. Iepirkuma procedūra “Zāģa asmeņu endoprotezēšanai un pašlīmējošo uzlīmju piegāde”;
41. Atklāts konkurss “Universālo akumulatora tipa spēka instrumentu komplektu ar savienojumiem piegāde”;
42. Atklāts konkurss “Elektrisko tīklu, elektroarmatūras apkope un apgaismojuma apkalpošana”;
43. Atklāts konkurss “Dabasgāzes piegāde”;
44. Atklāts konkurss “Ražotājfirmas „Philips” jonizējošo starojumu avotu profilaktiskā, korektīvā apkope un rezerves daļas”;
45. Atklāts konkurss “Ķirurģiskā šuvju materiāla piegāde”;
46. Atklāts konkurss “„Dažādu kaulu osteosintēzes stieņu sistēmas piegāde”;
47. Atklāts konkurss “Sterilizācijas palīgmateriālu un dezinfekcijas līdzekļu piegāde”;
48. Iepirkuma procedūra “Ķirurģisko masku un medicīnisko palīglīdzekļu piegāde”.

Savukārt, lai nodrošinātu ISO 9001 noteiktajiem standartiem atbilstošu Slimnīcas darbību, tika veiktas sekojošas darbības kvalitātes sistēmas uzturēšanai: laika posmā no 2021. gada 1. janvāra līdz 2021. gada 31. decembrim Slimnīcā ir izstrādāti un/vai aktualizēti un apstiprināti sekojoši iekšējie normatīvie dokumenti:

1. Procesa apraksts Darba tiesisko attiecību nodibināšana;
2. Procesa apraksts Darba tiesisko attiecību izbeigšana;
3. Procesa apraksts Pārējā personāla pēcdiploma apmācība;
4. Procesa apraksts Pirmsoperācijas izmeklēšanas nodaļas darbība;
5. Nolikums par iepirkumu organizēšanu un iepirkuma komisijas darbību;
6. Nolikums par Personāla daļu;
7. Nolikums par Traumpunkts-uzņemšanas nodaļu;
8. Nolikums par Administratīvo biroju;
9. Nolikums par Rehabilitācijas nodaļu;
10. Hospitalizācijas noteikumi;
11. Instrukcija par pacientu pieņemšanu Traumpunkts-uzņemšanas nodaļā;
12. Ārējās komunikācijas plāns (sabiedrisko attiecību/publicitātes);
13. Privātuma politika par nodarbināto personas datu apstrādi;
14. Privātuma politika;
15. Pacientu ēdināšanas procesu risku novērtējums;
16. Risku pārvaldības politika;
17. Rezidentu apmācību organizēšanas kartība;
18. Vispārīgo risku novērtējums;
19. Mikrobioloģijas un patohistoloģijas apvienotās laboratorijas ārējās kvalitātes kontroles plāns 2021. gadam;
20. Procesa apraksts Stacionāra pacientu kustības un gultu fonda uzskaite;
21. Procesa apraksts Ārstnieciskā darba analīze;
22. Procesa apraksts Pētniecība;
23. Procesa apraksts Pacientu ar infekcijas slimībām / komplikācijām aprūpes organizēšanas kārtība klīniskajās nodaļās;
24. Procesa apraksts Darbs ar NVD, SPKC un apdrošināšanas sabiedrībām;
25. Procesa apraksts Medicīnas, saimniecības un kancelejas preču un medicīnisko palīgmateriālu iepirkšana, noliktavu darbs;
26. Procesa apraksts Medikamentu, medicīnas ierīču un higiēnas preču iepirkšana un izsniegšana struktūrvienībām;
27. Procesa apraksts Medikamentu, medicīnas ierīču un higiēnas preču uzglabāšana;
28. Procesa apraksts Medikamentu, medicīnas ierīču un higiēnas preču norakstīšana;
29. Procesa apraksts Aptiekas atskaišu sistēma;
30. Procesa apraksts Pacienta aprūpe intensīvās terapijas nodaļā (RAN);
31. Procesa apraksts Pacienta aprūpe Traumpunkts-uzņemšanas nodaļā;
32. Procesa apraksts Pacienta perioperatīvā aprūpe;
33. Procesa apraksts Pacienta aprūpe klīniskajā nodaļā;
34. Procesa apraksts Pacienta aprūpe Ambulatorajā nodaļā;
35. Procesa apraksts Aprūpes kvalitātes novērtēšanas sistēma;
36. Nolikums par izglītības un zinātnes grupu;
37. Nolikums par aprūpes plānošanu, organizēšanu un vadību;
38. Nolikums par ar veselības aprūpi saistīto infekciju uzraudzības padomi;
39. Instrukcija par PENTAX fibrogastroskopa un intubācijas skopa apstrādi;
40. Personāla saraksts Patohistoloģijas laboratorijā;
41. Personāla saraksts Mikrobioloģijas laboratorijā;
42. Risku pārvaldības politika;
43. Pilnvaroto laboratoriju saraksts, kurām tiek nosūtīti izmeklējami materiāli Patohistoloģijas laboratorijā;
44. Plāns neparedzētām situācijām, lai nodrošinātu, ka būtiski pakalpojumi ir pieejami ārkārtas situācijās vai citos apstākļos, kad laboratorijas pakalpojumi ir ierobežoti vai nav pieejami;
45. Darba kārtības noteikumi;
46. Iekšējās kārtības noteikumi stacionāra pacientiem;
47. Instrukcija par medicīnas ierīču, higiēnas, saimniecības un kancelejas preču iepirkšanas, pieņemšanas un izsniegšanas kārtību medicīnas un saimniecības preču noliktavā;
48. Instrukcija par medicīnas un saimniecības preču noliktavas darba kārtību;
49. Instrukcija par nekvalitatīvas produkcijas atsaukšanu medicīnas un saimniecības preču noliktavā;
50. Instrukcija par medicīnas ierīču, higiēnas, saimniecības un kancelejas preču uzglabāšanas kārtību medicīnas un saimniecības preču noliktavā;
51. Instrukcija par telpu un iekārtu sanitāro uzkopšanu saimniecības un medicīnas preču noliktavā;
52. Instrukcija par mutiskiem laboratorās izmeklēšanas pieprasījumiem Mikrobioloģijas laboratorijā;
53. Laboratorijas personāla apmācību plāns 2021. gadam;
54. Mikrobioloģijas un patohistoloģijas apvienotās laboratorijas audita laika plāns 2021. gadam;
55. Lietvedības instrukcija;
56. Norādījumi par urīnpūšļa ilgtermiņa (Foley) katetra ievadi un aprūpi;
57. Instrukcija par infekcioza pacienta aprūpi un vides uzturēšanu, lai novērstu infekcijas slimību izplatību Slimnīcā;
58. Skrīninga izmeklējumu veikšana pacientiem epidemioloģiski nozīmīgu mikroorganismu nēsātāju identificēšanai;
59. Norādījumi par pacienta pārvešanu no 3.nodaļas dzeltenās zonas uz klīnisko nodaļu;
60. Norādījumi par perifērā intravenozā katetra ievadi un aprūpi;
61. Asins kabineta telpu un aprīkojuma tīrīšanas plāns;
62. Ķirurģisko operāciju nodaļas telpu tīrīšanas plāns;
63. Norādījumi par kritienu, traumu riska izvērtējumu stacionāra pacientiem;
64. Norādījumi par palātas tīrīšanu pēc Covid-19 pozitīva pacienta;
65. Telpu tīrīšanas plāns;
66. Noteikumi Veselības aprūpes nozares studējošo profesionālās prakses realizēšanai klīniskajā vidē VSIA "Traumatoloģijas un ortopēdijas slimnīca";
67. Instrukcija par darbinieku inficēšanās riska novērtēšanu ar vakcīnregulējamām slimībām un to profilakse;
68. Instrukcija par rīcību gadījumos, ja ārstniecības iestādes darbiniekam konstatēta infekcijas slimība, kas rada infekcijas izplatīšanās risku darbinieku un pacientu vidū;
69. Instrukcija par infekciju slimību reģistrācijas kārtību;
70. Par individuālo aizsarglīdzekļu lietošanu;
71. Par medicīnas ierīču un pacienta aprūpes priekšmetu aprites kārtību;
72. Instrukcija par nekvalitatīvu zāļu atsaukšanu Slimnīcas aptiekā;
73. Instrukcija par zāļu izgatavošanu, fasēšanu un kontroli Slimnīcas aptiekā;
74. Instrukcija par zāļu izgatavošanas un kvalitātes kontroles darba organizācija Slimnīcas aptiekā;
75. Instrukcija par medikamentu un citu preču uzglabāšanas kārtību aptiekā;
76. Instrukcija par zāļu un citu preču pieņemšanas un izsniegšanas kārtību Slimnīcas aptiekā;
77. Instrukcija par ātrās reaģēšanas rīcību zāļu atsaukšanas gadījumā;
78. Darbs ar tvaika sterilizatoru Slimnīcas aptiekā;
79. Noteikumi par Darba vides kvalitātes uzturēšanu, pers. datu aizsardzību un higiēnas prasībām Slimnīcā medicīnas nozarē un ar to saistīto noz. pamatspecialitāti, bakalaura studiju programmas studentiem, rezidentiem, brīvprātīgajiem, u.c., kuri nav darba tiesiskās attiecībās;
80. Standarts par telpu dalījumu tīrības zonās un telpu tīrīšanu;
81. Instrukcija par pacienta pārģērbšanu iestājoties stacionārai aprūpei Slimnīcā;
82. Instrukcija par attīrītā ūdens iegūšanu un kontroli Slimnīcas aptiekā;
83. Nolikums par personāla darba samaksas noteikšanu;
84. Laboratorijas darbības uzlabošanas plāns 2021. gadam;
85. Iekārtu un etalonu kalibrēšanas statuss Mikrobioloģijas laboratorijā;
86. Mikroorganismu jūtības noteikšana pret antibiotiskiem preparātiem;
87. Ugunsdrošības instrukcija;
88. Kapitālsabiedrības ziedošanas (dāvināšanas) stratēģija un ziedošanas (dāvināšanas) pieņemšanas kārtība;
89. Procesa apraksts Iekšējie auditi;
90. Procesa apraksts Pētniecība;
91. Pacientu drošības sistēmas plāns;
92. Uzņēmuma politika;
93. Procesu apraksts Medicīnisko iekārtu un mērinstrumentu kalibrēšana, verificēšana, remontdarbu nodrošināšana;
94. Procesu apraksts Ārstēšanas un aprūpes nodrošināšana Īslaicīgās ķirurģijas centrā (1. nodaļa);
95. Procesu apraksts Rehabilitācijas procesa nodrošināšana;
96. Procesu apraksts Pacientu ar infekcijas slimībām/komplikācijām aprūpes organizēšanas kārtība klīniskajās nodaļās;
97. Audu centra nolikums;
98. Piegādātāju un pakalpojumu sniedzēju saraksts Audu centrā;
99. Slimnīcas saistošo dokumentu saraksts Audu centrā;

100) Personāla saraksts Audu centrā;

101) Iekšējā kontroles sistēma korupcijas un interešu konflikta risku novēršanai;

102) Noteikumi par korupcijas un interešu konflikta novēršanu;

103) Korupcijas un interešu konflikta risku novērtējums;

104) Telpu tīrības zonējuma plāns;

105) Personāla apmācību plāns Audu centrā;

106) Medicīnas ierīču ekspluatācijas sistēma;

107) Iekšējās kārtības noteikumi stacionāra pacientiem;

108) Instrukcija par darba organizāciju Ķirurģisko operāciju nodaļā, ja pacientam ir multirezistentas mikrofloras infekcija, plaušu tuberkuloze ar mikobaktēriju izdalīšanu, iespējama vai apstiprināta Covid-19 infekcija;

109) Instrukcija par pacientu materiālajām vērtībām;

110) Katastrofu medicīnas plāns;

111) Augsta riska pacienti un vadība;

112) Norādījumi par pacienta ar Halo aparātu aprūpi;

113) Ziņošanas-mācīšanās sistēmas un nevēlama gadījuma analīzes vadība;

114) Pacientu identifikācija;

115) Pacientu drošības risku vadība;

116) Instrukcija par medikamentu lietošanu;

117) Vadlīnijas anafilakses ārstēšanai;

118) Vadlīnijas grūto elpceļu menedžmentam;

119) Vadlīnijas sistēmiskās lokālās anestēzijas līdzekļu toksicitātes ārstēšanai;

120) Norādījumi par centrālā venozā katetra aprūpu;

121) Baktericīdās lampas PURELIGHT LUG FLOW lietošanas instrukcija;

122) Mobilā operāciju galda MEERA lietošanas instrukcija;

123) Griestu konsoles TRUMPF lietošanas instrukcija;

124) “GETINGE” WD15 CLARO mazgāšanas mašīnas lietošanas instrukcija.

Kvalitātes vadības sistēmu pārskatu sapulcēs tiek prezentēti darbinieku un pacientu iesniegtie problēmu ziņojumi, kam tiek noteiktas korektīvās un / vai preventīvās darbības, atbildīgais par veicamo darbību un izpildes termiņš. Problēmu ziņojumu statusa kontrole notiek vadoties no Kvalitātes vadības sistēmu pārskatu sapulcēs noteiktajiem izpildes termiņiem. Iepriekš minētajā laika periodā ir iesniegti un izskatīti 17 problēmu ziņojums. Šiem ziņojumiem ir piemērotas uzlabošanas darbības.

Ir noticis iekšējais audits Pirmsoperāciju izmeklēšanas nodaļā, Traumpunkts-uzņemšanas nodaļā, Audu centrā. Tiek realizēta pacientu aptauja par saņemto pakalpojumu Traumpunktā.

Laika posmā no 2021. gada 1. janvāra līdz 2021. gada 31. decembrim Slimnīcā nav reģistrētu trauksmes celšanas gadījumu, kā arī nav konstatēti personu datu aizsardzības pārkāpumi.

Kaut arī Norvēģu valdības divpusējā finanšu instrumenta projekts Nr. LV0026 „Aprūpes organizācija” ir noslēdzies 2011.gadā, šobrīd turpinās ikdienas darbs ar tā rezultātā izstrādātajām datorprogrammām. Operāciju plānošanai veiksmīgi tiek izmantota Opis operāciju plānošanas sistēma.

2021.gada 1.ceturksnī Ambulatorajā nodaļā tika uzstādīta apskaņošanas sistēma un iegādātas autortiesību licences. Pacientiem tiek atskaņota relaksējoša mūzika un, vajadzības gadījumā, paziņojumi.

Ar mērķi uzlabot klientu apkalpošanas kvalitāti, ir uzsākta reģistratūru telefona sarunu ierakstīšana. Pacientus par ieraksta faktu un viņu tiesībām informē augstas kvalitātes ieraksts. Tika pabeigta programmas “Ārsta birojs” un grāmatvedības programmu sinhronizācijas ieviešana. Dati par rēķiniem un maksājumiem sinhronizējas gan stacionāra, gan ambulatorajiem pacientiem.

2021.gada 1.ceturksnī tika iegādāta datortehnika un nodrošināti šifrēti savienojumi darbiniekiem, kuri var un vēlas strādāt no mājām. 15 darba vietas Slimnīcā  apgādātas ar video konferencēm piemērotu aprīkojumu.

2021.gada 2.ceturksnī, sadarbībā ar SIA “Datamed”, Slimnīcā uzsākta Francijas uzņēmuma “Gleamer” mākslīgā intelekta sistēmas BoneView izmēģināšana kaulu lūzumu diagnostikas uzlabošanai. Sagaidāms, ka sistēma paātrinās Traumpunkta darbu un samazinās diagnostikas kļūdas iespēju.

2021.gada 2.ceturksnī tika iegādāts un uzstādīts “all flash” disku masīvs, lai nomainītu novecojošo aparatūru un palielinātu Slimnīcas informācijas sistēmu ātrdarbību.

Tika uzsākta sterilo instrumentu loģistikas programmas “Synapsis” lietošana.

Patohistoloģijas laboratorija tika uzstādīta ledusskapju novērošanas programmatūra kvalitātes kontroles nodrošināšanai.

2021.gada 3. ceturksnī Slimnīcā ir nomainīts 1 no 3 Slimnīcas serveriem un uzstādīti jauni 10 Gb komutatori, lai palielinātu tīkla ātrdarbību. Slimnīcas teritorijā ir ievilkts jauns optiskais kabelis. Ir izveidots jauns EKG serviss, kas nodrošina elektronisko piekļuvi kardioloģiskiem izmeklējumiem visam Slimnīcas personālam.

2021.gada 4. ceturksnī Slimnīcā ir ieviesti Pacientu ziņotās pieredzes mērījumi (PREM), kas ļaus uzlabot Slimnīcas sniegtos pakalpojumus tā, lai pacienti justos komfortabli un droši. Uzsākti darbi pie Telemedicīnas pakalpojumu ieviešanas. Ir noslēgts līgums par jaunas rindu vadības sistēmas ieviešanu Traumpunkts-uzņemšanas nodaļā. Ir veikta datortīkla paplašināšana par 5 darba vietām. Intensīvās terapijas ordināciju programmatūra pārveidota no viena datora uz tīkla versiju.

Ārstniecības personāla pēcdiploma tālākizglītības ietvaros Slimnīca turpina sadarbību ar dažādām institūcijām un organizācijām par Māsas profesijas reformu un veselības aprūpes kvalitātes pilnveidi, SPKC vadītajā darba grupā par Pacientu drošību un ārstniecības procesu kvalitāti.

Augstskolu studenti, rezidenti un doktoranti veica mūsdienu aktualitātēm atbilstošus pētījumus. 2021.gada 1.ceturksnī tika apstiprināti 12 pieteikumi pētniecībai. Latvijas Universitātes Rezidentūras programmas akreditācijas vajadzībām sagatavots atzinums par Rezidentūras programmas "Medicīna" Slimnīcas rezidentūras absolventu kompetences un iegūto  prasmju atbilstību darba devēju prasībām. Tika aptaujāti Slimnīcas darbinieki par novērotajām blakusparādībām pēc vakcinācijas pret Covid-19. Apkopotas 229 anketas, rezultāti prezentēti Slimnīcas struktūrvienību vadītājiem.

2021.gada 2.ceturksnī Latvijas Veselības aprūpes vadības speciālistu asociācijas pavasara konferencē Slimnīca veikusi prezentāciju par tēmu “Par rezidentu praktiskajā apmācībā iesaistīto ārstu darba samaksu bāzes slimnīcā un ciklos, kas tiek organizēti citās slimnīcās”.

Pēc kompānijas Jonson&Jonson ielūguma Slimnīcas traumatologi ortopēdi maija mēnesī ir lasījuši vieslekcijas - asoc. prof. Pēteris Studers ir uzstājies ar lekciju “How to manage a stiff knee?” ceļa locītavas speciālistu virtuālajā kongresā; traumatologs, ortopēds Aleksejs Repnikovs ar lekciju “MIS treatment for  patients with a fracture in ankylosing spine. Multilevel OLIF case and one lumbar spine deformity case” ir uzstājies mugurkaula speciālistu virtuālajā kongresā.

2021.gada 2.ceturksnī tika apstiprināti 11 ārējie mācību pieteikumi ārstu un māsu kvalifikācijas celšanas pasākumiem.

2021. gada 3. ceturksnī tika apstiprināti 4 pieteikumi pētniecībai, apstiprināti 28 ārējie mācību pieteikumi ārstu un māsu kvalifikācijas celšanas pasākumiem. Tika noslēgts līgums par sadarbību izglītībā un zinātnē ar SIA “Jūrmalas slimnīca”, kā arī līgums par sadarbību studējošo prakšu nodrošināšanā ar Latvijas Universitātes P.Stradiņa medicīnas koledžu.

Notikušas četras attālinātās apaļā galda diskusijas, izstrādāts pētījuma protokola projekts multicentriskam pētījumam par tēmu “Vidējas frekvences elektromagnētisko viļņu ietekme uz pacientiem ar metāla implantiem “, kas uzsākts sadarbībā ar Latvijas Universitātes Klīniskās un profilaktiskās medicīnas institūta direktoru dr. med. Ilmāru Stonānu un Spānijas Kadisas universitātes pētnieku dr. Danielu Ortegu (Daniel Ortega).

2021. gada 4. ceturksnī tika apstiprināti 7 jauni pieteikumi pētniecībai, apstiprināti 33 ārējie mācību pieteikumi ārstu un māsu kvalifikācijas celšanas pasākumiem. Praktisko apmācību oktobrī uzsāka deviņi dažādu specialitāšu pirmā studiju gada rezidenti, kas par savu apmācību bāzi ir izvēlējušies Traumatoloģijas un ortopēdijas slimnīcu. 2021./2022. akadēmiskajā gadā Slimnīcai ir 30 rezidenti, par kuru apmācību ir noslēgti līgumi ar augstskolām: 13 traumatologi - ortopēdi, no tiem ir 4 pirmā studiju gada rezidenti, 8 anesteziologi - reanimatologi, no tiem ir 2 pirmā studiju gada rezidenti, 9 laboratorijas ārsti, no tiem ir 3 pirmā studiju gada rezidenti.

Ir realizēti neatliekamās medicīniskās palīdzības kursi māsām, māsu palīgiem un sanitāriem, kuros piedalījās 66 personas. Ir veiktas izmaiņas klīnisko prakšu organizācijā studējošajiem Māszinību programmā (prakses realizācija notiek pēc 1:1 principa, māsa-tiešais prakses vadītājs : students). Tika izstrādāta un Latvijas Māsu asociācijā apstiprināta tālākizglītības programma māsām “Mentordarbība praktizējošām māsām par studējošo apmācību klīniskajā vidē” 20 TIP (NTI/P – 1197). Programmas realizācija sāksies 2022. gada februārī.

Slimnīca turpina popularizēt attālināto mācību piedāvājums medicīnas speciālistiem resertifikācijai. Ārstiem, māsām, rezidentiem tiek izsūtīti vebināri, videolekcijas no Evisit, VUMED, AOTrauma, ESSKA, EFORT.

2021.gada pirmajā ceturksnī ir apgūta jauna pieredze ārstējot pacientus ar komplicētiem lūzumiem vai muskuloskeletālās sistēmas septiskām saslimšanām kombinācijā ar  smagu, paralēli noritošu Covid-19 infekciju.

2021.gada 2. ceturksnī Slimnīcā ir veiktas vairākas unikālas operācijas – pacientam ar onkoloģisku saslimšanu tika pilnībā aizvietots augšdelma kauls ar endoprotēzi, kā arī Slimnīcas ķirurgi veikuši retu un sarežģītu kaula transplantācijas operāciju, kur pacientam, aizstājot bojāto augšdelma kaulu, tika pārvietots kauls no kājas uz roku.

2021.gada 3. ceturksnī Slimnīcā ir uzsākta I plaukstas kaula pamatnes (CMC) locītavas endoprotezēšana. Pēc statistikas datiem no šīs locītavas osteoartrīta cieš aptuveni 17% vīriešu un 21% sieviešu. Šī slimība būtiski ierobežo pacientu darbaspējas un mazina dzīves kvalitāti, apgrūtinot plaukstas satvērienu un radot pastāvīgas sāpes un ir visai bieža profesionālā saslimšana. Līdz šim pielietotās ķirurģiskās ārstēšanas metodes (locītavas artrodēze, rezekcija , cīpslas inerpozīcija) ir salīdzinoši maz efektīvas, daļēji mazina sāpes, bet neatjauno locītavas funkcionalitāti. Ar teicamiem rezultātiem Slimnīcā ir veiktas divas endoprotezēšanas operācijas ar šobrīd pasaulē atzītāko “Touch” dubultās mobilitātes protēzi.

2021.gada 4. ceturksnī Slimnīcā attīstīta operācijas tehnika 360 grādu spondilodēzes operācijām, kuru laikā tiek veikta mugurkaulāja skriemeļu fiksācija ne tikai no mugurpuses, bet arī ar priekšēju, retroperitoneālu pieeju, kas ļauj veikt stabilāku skriemeļu fiksāciju un pielietot lielāka izmēra starpskriemeļu disku aizvietojošu implantu. Būtiski palielināts traumatisku mugurkaulāja bojājumu fiksācijas operāciju skaits maz invazīvā veidā, praktiski pārejot pilnībā uz šo metodi gadījumos bez traumatiskiem nervu bojājumiem. Abas minēto operāciju grupas Lavtvijā tiek veiktas tikai VSIA “Traumatoloģijas un ortopēdijas slimnīca”.